Diari Oficial de la Generalitat Valenciana


Sumari del DOGV 1981, del 10-03-1993 (1993/827369)

ORDRE de 5 de febrer de 1993, de la Conselleria de Cultura, Educació i Ciència, per la qual acorda l'aprovació de concert educatiu en la modalitat de singular des del curs acadèmic 1986/87, per al centre San Raimundo de Peñafort, de San Vicente del Raspeig (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/05/(4)/dof/vci/html**

### Dades del document

Número de DOGV
:   1981

Data del DOGV
:   10-03-1993

Secció del DOGV
:   DISPOSICIONS GENERALS

Número del document
:   1993/827369


Data del document
:   05-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de febrer de 1993, de la Conselleria de Cultura, Educació i Ciència, per la qual acorda l'aprovació de concert educatiu en la modalitat de singular des del curs acadèmic 1986/87, per al centre San Raimundo de Peñafort, de Sant Vicent del Raspeig (Alacant).  
Vist que per Resolució, d'aquesta conselleria, de 24 de juny de 1992, s'ha acordat complir en els seus propis termes la sentència que ha dictat la sala tercera contenciosa administrativa del Tribunal Suprem, de 20 de febrer de 1992, en la qual es reconeix el dret a concert educatiu al centre docent privat San Raimundo de Peñafort, de San Vicente del Raspeig (Alacant), amb número de codi 36209427, en . desestimar en part l'apel·lació interposada per la Generalitat Valenciana contra la sentència dictada per la sala contenciosa administrativa del Tribunal Superior de Justícia de la Comunitat Valenciana.  
Vist que el centre docent privat San Raimundo de Peñafort, de San Vicente del Raspeig (Alacant), va sol·licitar el 21 de febrer de 1986 a la Conselleria de Cultura, Educació i Ciència concert educatiu per a deu unitats d'Educació General Bàsica.  
Vist que aqueixa petició va ser denegada per aquesta conselleria per Resolució de 29 de juliol de 1986 i que es va interposar recurs de reposició contra aquesta, el qual va ser igualment desestimat.  
Vista la Sentència de 18 de desembre de 1989, de la sala contenciosa administrativa de l'anomenada aleshores Audiència Territorial de València per la qual s'estimava el recurs interposat pel titular de l?esmentat col·legi contra l?Ordre de 29 de juliol de 1986, com també contra la desestimació del recurs de reposició presentat contra l'anterior resolució.  
Vista la Sentència de 20 de febrer de 1992, de la sala contenciosa administrativa del Tribunal Suprem; el Reglament de Normes Bàsiques sobre Concerts Educatius, aprovat pel Reial Decret 2377/1985, de 18 de desembre, i la Llei Orgànica 8/1985, de 3 de juliol, Reguladora del Dret a l?Educació.  
Atés que el reconeixement del dret a la renovació del concert educatiu a causa de la sentència mes amunt consignada representa, igualment, deixar sense efecte l?Ordre de 29 de juliol de 1986, pel que fa a la denegació al centre per a signar el concert singular a partir del curs 1986/87.  
Atès que la retroactivitat dels efectes del concert singular que s'acorda - des del curs acadèmic 1986/1987, segons que estableix l'article 45-3 de la Llei de Procediment Administratiu -, representa el compliment des d'aquest moment, tant per part de l'administració educativa com per part de la titularitat del centre, de les obligacions que estableixen la Llei Orgànica Reguladora del Dret a l'Educació i el Reglament de Normes Bàsiques sobre Concerts Educatius.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Aprovar el concert educatiu en la modalitat de singular, des del curs acadèmic 1986/87 i fins al 1988/89, per a vuit unitats d'EGB, al centre docent privat San Raimundo de Peñafort, de San Vicente del Raspeig (Alacant), per tal de donar compliment a allò que estableix la Sentència de 20 de febrer de 1992, de la sala tercera contenciosa administrativa del Tribunal Suprem.  
Deixar sense efecte l?Ordre de 29 de juliol de 1986 pel que fa a la denegació al centre per a signar concerts educatius des del curs 1986187 i fins al 1988/89.  
Segon  
El concert educatiu, segons que estableix l'article 25 del Reglament de Normes Bàsiques sobre Concerts Educatius, es formalitzarà en el corresponent document administratiu, que subscriuran el Director Territorial de Cultura i Educació i el titular. del centre o persona que n'ostente la representació legal, i amb aquesta finalitat s'indicarà el dia i l'hora, dins dels deu dies següents a la notificació d'aquesta ordre. Si el titular, sense causa justificada, no compareix el dia i l'hora indicats, perdrà els seus drets.  
Tercer  
El reintegrament a la titularitat del centre dels salaris del professorat de les unitats çoncertades i de les cotitzacions a la Seguretat Social que aquesta haja abonat des de l'1 de setembre de 1986 al 31 d'agost de 1989, es farà després de la presentació, per aquesta, de la documentació acreditativa dels pagaments, sense que en cap cas puga depassar els límits assenyalats en l'article 13 i la disposició transitòria quarta del reglament.  
Així mateix, es lliurarà a la titularitat les quantitats corresponents a la resta de despeses de funcionament del centre segons que estableixen els articles 13-1-b) i 34-2 del reglament de Normes Bàsiques sobre Concerts Educatius.  
Quart  
El compliment per part de l'administració de les obligacions a què fa referència l'apartat anterior, queda condicionat a l'acreditació documental, per part de la titularitat del centre, de la devolució de les quantitats que els pares o tutors de l'alumnat de les unitats concertades hagen abonat al centre per l'ensenyament rebut des de l'inici de l'any acadèmic 1986/87 fins al 1988/89 per tal de garantir el compliment de l'obligació assenyalada en l'article 51-1 de la Llei Orgànica Reguladora del Dret a l'Educació.  
Cinqué  
El que disposa aquesta ordre en el Registre de Centres Docents de la Comunitat Valenciana.  
València, 5 de febrer de 1993.  
El Conseller de Cultura, Educació i Ciència.   
ANDREU LOPEZ I BLASCO


Còpia Permalink ELI